## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 51/2012 (4.5.2012.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1267

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09, 71/10., 139/10., 49/11. i 22/12.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 6. sjednici održanoj 18. travnja 2012. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapaje ugovora o provođenju zdravstvene zaštite iz obveznog zdravstvenog osiguraja (»Narodne novine« broj 43/10., 71/10., 88/10., 124/10., 1/11., 6/11., 16/11., 31/11., 50/11., 61/11., 93/11., 126/11., 153/11. i 38/12.) u članku 43. stavku 1. Tablica 1.2. mijenja se i glasi:

»Tablica 1.2. Godišnja vrijednost standardnog tima za djelatnost zdravstvene zaštite predškolske djece

|  |  |  |  |  |  |
| --- | --- | --- | --- | --- | --- |
| Vrsta zdravstvene zaštite | Mogući prihod tijekom 2012. godine | | | | |
| Standardni iznos novčanih sredstava | | | Godišnja naknada za CEZIH | Sveukupno (1 + 2 + 3 + 4) |
| prema broju opredijeljenih osiguranih osoba | za plaćanje po DTP (10%) | za ugovorene aktivnosti s domom zdravlja\* (5%) |
| 0 | 1 | 2 | 3 | 4 | 5 |
| Zdravstvena zaštita predškolske djece | 357.743,87 | 35.774,39 | 17.887,19 | 5.112,00 | 416.517,45 |

\* preventivne programe moguće je ugovoriti i neposredno sa Zavodom«.

Članak 2.

U članku 44. stavku 1. Tablica 1.3. mijenja se i glasi:

»Tablica 1.3. Godišnja vrijednost standardnog tima za djelatnost zdravstvene zaštite žena

|  |  |  |  |  |  |  |
| --- | --- | --- | --- | --- | --- | --- |
| Vrsta zdravstvene zaštite | Mogući prihod tijekom 2012. godine | | | | | |
| Standardni iznos novčanih sredstava | | | Godišnja naknada za administrativne poslove | Godišnja naknada za CEZIH | Sveukupno (1 + 2 + 3 + 4 + 5) |
| prema broju opredijeljenih osiguranih osoba | za plaćanje po DTP (10%) | za ugovorene aktivnosti s domom zdravlja\* (5%) |
| 0 | 1 | 2 | 3 | 4 | 5 | 6 |
| Zdravstvena zaštita žena | 357.743,88 | 35.774,39 | 17.887,19 | 6.000,00 | 5.112,00 | 422.517,46 |

\* preventivne programe moguće je ugovoriti i neposredno sa Zavodom«.

Članak 3.

U članku 45. stavku 1. Tablica 1.4. mijenja se i glasi:

»Tablica 1.4. Godišnja vrijednost standardnog tima za djelatnost dentalne zdravstvene zaštite (polivalentne)

|  |  |  |  |  |  |
| --- | --- | --- | --- | --- | --- |
| Vrsta zdravstvene zaštite | Mogući prihod tijekom 2012. godine | | | | |
| Standardni iznos novčanih sredstava | | Godišnja naknada za administrativne poslove | Godišnja naknada za CEZIH | Sveukupno (1 + 2 + 3 + 4) |
| prema broju opredijeljenih osiguranih osoba | za ugovorene aktivnosti s domom zdravlja\* (5%) |
| 0 | 1 | 2 | 3 | 4 | 5 |
| Dentalna zdravstvena zaštita (polivalentna)»s« | 396.898,77 | 19.844,94 | 6.000,00 | 5.112,00 | 427.855,71 |

»S« Iznimno ako prema zatečenom stanju dentalnu zdravstvenu zaštitu (polivalentnu) provodi ugovoreni viši zubar na potonjeg se primjenjuju iznosi srazmjerno umanjeni za 17,80%, osim iznosa navedenih u stupcima 3 i 4

\* preventivne programe moguće je ugovoriti i neposredno sa Zavodom«.

Članak 4.

U članku 50. iza stavka 2. dodaju se novi stavci 3. i 4. koji glase:

»Iznimno od stavka 1. i 2. ovog članka provođenje preventivnih programa/postupaka iz stavka 1. podstavka 2. ovog članka može se ugovoriti neposredno sa Zavodom.

Odredbe stavka 1. podstavka 2. ovog članka i stavka 3. ovog članka ne mogu se primjenjivati kumulativno.«

Članak 5.

Tablica iz članka 57. stavka 3. mijenja se i glasi:

|  |  |  |  |
| --- | --- | --- | --- |
| » | Prosječan indeks | Umanjenje |  |
|  | 1,06-1,10 | 350,00 |  |
|  | 1,11-1,15 | 700,00 |  |
|  | 1,16-1,20 | 1.050,00 |  |
|  | 1,21-1,25 | 1.400,00 |  |
|  | 1,26-1,30 | 1.750,00 |  |
|  | 1,31-1,35 | 2.100,00 |  |
|  | 1,36-1,40 | 2.450,00 |  |
|  | 1,41-1,45 | 2.800,00 |  |
|  | 1,46-1,50 | 3.150,00 |  |
|  | >1,50 | 3.500,00 | « |

Stavak 6. mijenja se i glasi:

»Povjerenstvo iz stavka 4. ovog članka sačinjavaju jedan predstavnik županijskog ureda nadležnog za zdravstvo, jedan predstavnik nadležne komore, jedan predstavnik ugovornog subjekta Zavoda i dva predstavnika Zavoda.«

Članak 6.

U članku 67. stavku 1. ispod Tablice 3.2. tekst uz oznaku »\*« mijenja se i glasi:

»\*Kod zbrinjavanja osiguranih osoba u komi, sa sistemskim i ostalim teškim infekcijama, opsežnim dekubitalnim ranama, teškom gangrenom i/ili terminalnom fazom zatajenja organa«.

Članak 7.

Ova Odluka stupa na snagu osmog dana od dana objave u »Narodnim novinama«.

Klasa: 025-04/12-01/84
Urbroj: 338-01-01-12-1
Zagreb, 18. travnja 2012.

Predsjednik
Upravnog vijeća Hrvatskog zavoda za zdravstveno osiguranje
mr. sc. Marijan Cesarik, dr. med., v. r.

Odluka, NN 51/2012-1267